  Майя Бывальцева Удмуртиысь куасэн бызьылӥсь Сергей Ардашев Финляндиысь Лахтиын юниоръёс пӧлын дуннелэн чемпионатаз классика амалэн спринтын азвесь медаль утӥз. Со сярысь Россиысь куасэн бызьылонъя федерацилэн пресс-службаез ивортэ. 1,6 иськемъем спринтлэн финалаз тужгес ӝог бызиз Норвегиысь Эрик Вальнес, со Ардашевез 1,38 секундлы азьпалтӥз. Норвегиысь Йоахим Аурланд эшезлы 2 секунд келяз. Тодэ вайытом, Россилэн сборнояз Удмуртиысь Иван Селезнёв, Егор Трефилов, Денис Филимонов но Сергей Ардашев пыризы. Спортсменъёс классика амалэн спринтын, эрико амалэн нимаз бызьылонын, классика амалэн масс-стартын но эстафетаын вожвылъяськозы. Тегъёс: Спорт Удмуртия Россия Финляндия куасэнбызьылон куас  